b'\n_START_ARTICLE_\nApokriziarij\n_START_PARAGRAPH_\nApokriziarij, polatinjena oblika apokrisiarius gr\xc5\xa1ke besede apokrisiarios (\xe1\xbc\x80\xcf\x80\xce\xbf\xce\xba\xcf\x81\xce\xb9\xcf\x83\xce\xb9\xce\xac\xcf\x81\xce\xb9\xce\xbf\xcf\x82). angle\xc5\xa1\xc4\x8dina uporablja latinsko obliko, v\xc4\x8dasih tudi poangle\xc5\xbeeno kot apocrisiary. Apokriziarij je bil torej visok diplomatski predstavnik v poznem Starem veku in zgodnjem Srednjem veku. Ustrezni knji\xc5\xbeni latinski izraz je bil responsabilis ("odgovorni"). Naslov so uporabljali bizantinski diplomati, zlasti predstavniki \xc5\xa1kofov pri svetnih oblasteh._NEWLINE_Najbolj znana uporaba tega naziva je veljala za predstavnike rimskih \xc5\xa1kofov ali pape\xc5\xbeev na cesarskem dvoru v Carigradu. Najbolj znamenit apokriziarij v Carigradu je bil poznej\xc5\xa1i pape\xc5\xbe Gregor Veliki._NEWLINE_Najbli\xc5\xbeja sodobna ustrezna beseda je danes pape\xc5\xa1ki nuncij._NEWLINE_Naslov apocrisiarius je \xc5\xa1e danes v uporabi pri anglikanski skupnosti.'